Programmet endte med en tydelig uenighed mellem Nikoline og værterne Mads Aagaard og Abdel Aziz Mahmoud, og interviewet blev til sidst afbrudt af værterne og ordene ’Luk røven’ fra Nikoline, der efterfølgende forlod studiet.

Som at gå på pizzabar

Nikoline mener, der blev trukket en twistet dagsorden ned over hende, som hun ikke ville være med til. Hun synes nemlig ikke, at der er en shitstorm omkring videoen, der blandt andet viser modellen Oliver Bjerrehuus med ’Luder’ skrevet hen over maven og Peter Aalbæk Jensen, som holder en mikrofon hen til rapperens underliv.

Der er ikke nogen shitstorm omkring videoen, så der bliver opildnet til en konflikt, der ikke er der. Nikoline

- Der er ikke nogen shitstorm omkring videoen, så der bliver opildnet til en konflikt, der ikke er der. Jeg er ligeglad med de kritiske kommentarer, for de kan sammenlignes med, at man kommer ind på en pizzabar og siger, at man ikke kan lide pizza. Det er ikke noget argument, siger Nikoline med en hentydning til de tre kristiske kommentarer, der bliver læst op i programmet.

Læs også : Politianmeldt rapper klar med ny provokerende video: Slut med hyklerisk feminisme

Kommentarerne handler blandt andet om, at videoen er klam, og en anden forstår ikke, at man har lyst til at udstille sig selv med sådan noget lort. Værterne fortæller, at de gerne ville have læst flere kommentarer op, som Nikoline selv havde sendt til dem, men det nåede de ikke, før interviewet måtte afbrydes.

Jeg undrer mig over, at hun siger, hun ikke har tid til at læse kommentarer på nettet, men to minutter efter kan hun konkludere, at de fleste kommentarer er positive. Mads Aagaard, vært på 'Shitstorm'

I programmet siger Nikoline, at hun er ligeglad med kommentarerne, og at hun ikke har tid til at læse alle dem, der er kommet efter videoens release. Det undrer derfor værten Mads Aagaard, at hun kan sige, der ikke er en shitstorm omkring videoen.

- Jeg undrer mig over, at hun siger, hun ikke har tid til at læse kommentarer på nettet, men to minutter efter kan hun konkludere, at de fleste kommentarer er positive. Den research, jeg har lavet, viser altså, at der er en del kritiske kommentarer og ikke udelukkende positive. Og det er det, vi snakker om i ’Shitstorm’. Det har jeg klart defineret for hende inden programmet, siger Mads Aagaard.